Roekeloos.co.za: Boeke: The De Villiers Code
'n Wrede moord. 'n Masochistiese moordenaar. 'n Oeroue geheim. 'n Beeldskone polisievrou. Baie kort sinne.
Wanneer C.C. Langa, Nobel-prys wenner, fisikus en Adonis, gevra word om 'n vreemde moord in die Nasionale Galery in Kaapstad te ondersoek word hy die primêre teiken in 'n donker komplot om die geskiedenis vir altyd te verander. Of ten minste tot die volgende keer wat die geskiedenis verander word. Dalk in die opvolg.
Dit is 'n spanningsvolle gejaag teen tyd as Langa en sy mooi assistent die spoor vat deur Suid-Afrika met die sluipmoordenaar, met 'n familiegeskiedenis van sonbrandprobleme, en 'n meesterbrein, Teacher, kort op hulle hakke.
Die intriges van die moderne kuns, die Pierneef landskappe en die ewige romanse in die strate van Louis Trichardt. Die glans is blywend tot die aksie kookpunt bereik. Is daar geheime waarvoor jy sal moord pleeg? Kan Langa die vreeslike waarheid uitvis? Wanneer is 'n man 'n man? Waarom is blurbs soos die altyd vol retoriese vrae?